polyglot-tagger/wikipedia-language-snippets-filtered huggingface dataset:
தி கில் எனும் இதழின் இராபயேல் பெர்னாலின் கூற்றுப்படி, டான்ட்டனின் குடியேற்ற எதிர்ப்பு மக்கள்தொகைக் குறைப்புக்காகவும் வெள்ளையின பெரும்பான்மையைத் தக்கவைப்ப்பதற்காகவுமேயானது". நியூயர்க் டைம்சு செய்திப்படி, இனவாத அடிப்படையிலேயே பெரிதும் டான்ட்டன் குடியேற்ற எதிர்ப்பை வளர்த்தெடுத்தார். நியூயர்க் டைம்சு செய்திப்படி, டான்ட்டன் மேலும் கூறியுள்ளார் " உன்னையும் என்னையும் போல் உள்ள மக்கள்தொகை குறைந்து வருவதே என் முதன்மை வாய்ந்த கவலையாகும் . ஐரோப்பிய அமெரிக்கச் சமூகமும் அதன் பண்பாடும் நின்றுநிலைக்க, ஐரோப்பிய அமெரிக்கப் பெரும்பான்மை தேவை, ஆம் அது மிகமிகத் தேவையாகும்."
மின்வட வலைச் செய்தி அலைவரிசையின்படி, டான்ட்டன் " மீமரபியல் நடைமுறையை பொது வெளியில் தெரியும்படியே தழுவி, தெரிவுசெய்த இனப்பெருக்க முறைவழி மக்கள்தொகையின் மரபியல் தரத்தை வளப்படுத்தும் போக்கைக் கடைப்பிடித்ததோடு, சிலவேளைகளில் தேவையானால் மரபியலாக வேண்டாத குழுக்களுக்கு கருக்கலைப்பு செய்தலையும் பற்றிப் பரப்புரை செய்தார்." டான்ட்டன் 1975 இல் எழுதிய கட்டுரையில் 20 முதல் 35 வரையிலான அகவையினருக்கு மட்டுமே குழந்தை பெறும் வாய்ப்பை நல்கும் "மீமரபியல் ஒப்புதல்" வழங்க வேண்டும் என வாதிடுகிறார். மேலும், இவர் மீமரபியலை வளர்த்தெடுக்க, மரபியல் கல்வி அமைப்பை நிறுவினார்.
டான்ட்டனின் எழுத்துவழித் தொடர்புகளை ஆய்வுசெய்த, தெற்கு வறுமைச் சட்ட மையத்தின் 2009 ஆம் ஆண்டு பிப்ரவரி மாத அறிக்கைடான்ட்டனின் குடியேற்ற எதிர்ப்பு முயற்சிகளையும் வெள்ளையின மேலாத்திக்க வாதிகளுடனும் புதுநாசிச மீமரபியல் சார்புத் தலைவர்களுடனும் இருந்த நெருங்கிய தொடர்புகளை சுட்டிக் காட்டுகிறது. இந்த அறிக்கையின் அறிமுகம் பின்வருமாறு கூறுகிறது:
இவர் மிச்சிகன் மாநிலப் பல்கலைக்கழகத்தில் 1956 இல் வேதியியல் பட்டம் பெற்ற பின் டச்சுன் பட்டமும் பெற்றார், மேலும் 1960 ஆம் ஆண்டில் மிச்சிகன் பல்கலைக்கழகத்தில் அவருடைய மருத்துவப் பட்டத்தைப் பெற்றார். மிச்சிகன் பல்கலைக்கழகத்தில் 1964 இல் கண் மருத்துவத்தில் ஒரு கண்மருத்துவ முதுவர் பட்டத்தையும் பெற்றார்.
இவர் சமூக ஒப்பந்த அச்சகத்தை 1990 இல் நிறுவி, வெளியீட்டாளராகப் பண்புரிந்நார். மேலும், சமூபொப்பந்தம் எனும் இதழின்முதன்மைப் பதிப்பாசிரியராகவும்1998 இல் இருந்து செயல்பட்டார். இவர்வேய்னி உலுட்டனோடு இணைந்து குடியேர்ற முற்றுகை எனும் நூலை எழுதி, அதை 1994 இல் சமூக ஒப்பந்த அச்சகம் வழியாக வெளியிட்டார்.
டான்ட்டன் 1934 இல் டெட்ராயிட்டில் பிறந்தார். இவர் 1945 இல் தம் குடும்பத்தோடு மிச்சிகன், பே ந்கருக்கு வடக்கிழக்கில் இருந்த ஒரு பண்ணைக்கு நகர்ந்தார். இது தான் இவரது தாயார் வளர்ந்த, பணிபுரிந்த, வாழிடமாகும்.
ஆங்கில ஆசிரியர் நூல் ஆர்.கே.நாராயண் 1945 ஆம் ஆண்டு எழுதிய நாவல் ஆகும். சுவாமி மற்றும் நண்பர்கள் மற்றும் தி பேச்சலர் ஆஃப் ஆர்ட்ஸ் ஆகியோரால் முன்னெடுக்கப்பட்ட 'மால்குடி டேஸ்' தொடரில் இது மூன்றாவது மற்றும் இறுதிப் பகுதியாகும். நாராயணனின் மனைவி ராஜமுக்கு இந்த நூல் அர்பணிக்கப்பட்டது.
இந்திய த்ரெட் பப்ளிகேஷன்ஸின் 'தி இங்கிலீஷ் டீச்சரின்' பின்னணியில் உள்ள சுருக்கம் கூறுகிறது: "கற்பனையான மால்குடியின் நாகரீக சோகம் மற்றும் நகைச்சுவை உணர்வைக் காட்டிலும் மிகவும் நேர்த்தியாக ஒன்றும் இல்லை."
சதீசன் 1996ஆம் ஆண்டு கேரள சட்டப் பேரவைத் தேர்தலில் இந்தியப் பொதுவுடைமைக் கட்சியின் வேட்பாளர் பி.ராஜூவிடம் தோல்வியடைந்ததன் மூலம் அரசியலில் அறிமுகமானார். பின்னர் சதீசன் கேரள உயர் நீதிமன்றத்தில் வழக்கறிஞராகப் பணியாற்றியபோது 2001ஆம் ஆண்டு முதன்முதலில் கேரள சட்டமன்றத்துக்குத் தேர்ந்தெடுக்கப்பட்டார். மீண்டும் 2006ஆம் ஆண்டு நடைபெற்ற கேரள சட்டசபை தேர்தலில், கே. எம். தினகரனை எதிர்த்து பறவூர் தொகுதியில் தேர்தலில் போட்டியிட்டு வெற்றி பெற்றார். 2011ஆம் ஆண்டு நடைபெற்ற தேர்தலில் கேரள சட்டமன்றத்தில் இந்தியப் பொதுவுடைமைக் கட்சியின் பன்னியன் இரவீந்திரனை 11349 வாக்குகள் வித்தியாசத்தில் தோற்கடித்து மீண்டும் தேர்ந்தெடுக்கப்பட்டார்.
சதீசன், எர்ணாகுளம் மாவட்டம் நெட்டூரில் 31 மே 1964-ல் கே. தாமோதர மேனன் மற்றும் வி. விலாசினி அம்மா ஆகியோருக்குப் மகனாகப் பிறந்தார். பனங்காடு உயர்நிலைப் பள்ளியில் தனது ஆரம்பக் கல்வியையும், தேவாரத்தில் உள்ள தூய இருதய கல்லூரியில் இளங்கலைப் பட்டத்தையும், ராஜகிரி சமூக அறிவியல் கல்லூரியில் சமூகப் பணியில் முதுகலைப் பட்டத்தையும் முடித்தார்.
இதன் பின்னர் இவர் கேரள சட்ட அகாதமியின் சட்டக் கல்லூரியில் இளநிலை சட்ட படிப்பினையும் திருவனந்தபுரத்தில் உள்ள அரசு சட்டக் கல்லூரியில் முதுநிலை சட்டப் படிப்பினையும் முடித்தார்.
வடசேரி தாமோதரன் சதீசன் என்பவர் இந்திய தேசிய காங்கிரசு கட்சியினைச் சார்ந்த கேரள மாநில இந்திய அரசியல்வாதி ஆவார். இவர் எர்ணாகுளம் மாவட்டத்தில் பரவூர் சட்டமன்றத் தொகுதியைப் பிரதிநிதித்துவப்படுத்தினார். 15வது கேரள சட்டமன்றத்தில் எதிர்க்கட்சித் தலைவராகவும் செயல்படுகிறார்.
2021ஆம் ஆண்டு நடைபெற்ற கேரள சட்டப் பேரவைத் தேர்தலுக்குப் பிறகு காங்கிரசு தலைவர் ரமேஷ் சென்னிதாலாவைத் தொடர்ந்து எதிர்க்கட்சித் தலைவராக கேரள சட்டப்பேரவையில் சதீசன் பதவியேற்றார். கேரளப் பிரதேச காங்கிரசு கட்சியின் துணைத் தலைவராகவும் பணியாற்றுகிறார்.
சிறிது காலம் சதீசன் கேரள உயர் நீதிமன்றத்தில் வழக்குரைஞராகப் பணியாற்றினார். இவர் ஆர். இலட்சுமி பிரியாவை மணந்தார். இந்த தம்பதியருக்கு உன்னிமயா என்ற மகள் உள்ளார்.
சதீசன் 1986-1987 காலகட்டத்தில் மகாத்மா காந்தி பல்கலைக்கழக ஒன்றியத்தின் தலைவராக இருந்தார். தேசிய மாணவர் சங்கத்தின் செயலாளராகவும் பணியாற்றியுள்ளார்.
கண்ணனூர் ஊராட்சி, தமிழ்நாட்டின் திருச்சிராப்பள்ளி மாவட்டத்தில் உள்ள துறையூர் வட்டாரத்தில் அமைந்துள்ளது. இந்த ஊராட்சி, துறையூர் சட்டமன்றத் தொகுதிக்கும் பெரம்பலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 12 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 12 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 6233 ஆகும். இவர்களில் பெண்கள் 3125 பேரும் ஆண்கள் 3108 பேரும் உள்ளனர்.
வள்ளுவப்பாடி நாடு என்பது கண்ணனூர் என்னும் ஊரை மையமாகக் கொண்ட நாட்டுப்பகுதி எனத் தெரியவருகிறது. இப்பகுதியில் இக்காலத்திலும் வள்ளுவன் குடியைச் சேர்ந்த மக்கள் அதிகமாக வாழ்ந்துவருகின்றனர். இந்த வள்ளுவப்பாடி நாடுதான் புகழேந்திப் புலவரைப் போற்றிப் பேணிய சந்திரன் சுவர்க்கியின் மள்ளுவநாடு எனச் சதாசிவ பண்டாரத்தார் குறிப்பிடுவதாக மு. அருணாசலம் தெரிவிக்கிறார்.
கொல்லிமலையில் உற்பத்தியாகி காவிரியில் கலக்கும் அய்யாற்றின் கிழக்கு கரையில் கண்ணனூர் அமைந்துள்ளது. திருச்சி மாவட்ட எல்லைப்பரப்பின் வடக்கு பகுதியில், திருச்சியிலிருந்து 40 கிலோமீட்டர் தொலைவிலும் துறையூரிலிருந்து 5 கிலோமீட்டர் தொலைவிலும் மாநில நெடுஞ்சாலை எண் 161 இல் உள்ளது.
வேளாண்மைத் தொழில் இங்கு முதன்மையாக திகழ்கிறது. அய்யாற்றின் நீர் வளம் இங்கு ஆதாரமாக உள்ளது. நெசவுத்தொழில், மண்பாண்டத்தொழில், புட்டுத்தொழில் முதலான தொழில்களும் இங்குள்ள மக்கள் செய்து வருகின்றனர் .
இமயம் கல்வி நிறுவனங்களின் சார்பில் கலை அறிவியல் கல்லூரி ,பொறியியல் கல்லூரி, வேளாண்மைக் கல்லூரி , பல்தொழில் நுட்பக் கல்லூரி, கல்வியியல் கல்லூரி, ஆசிரியர் பயிற்சி நிறுவனம் போன்றவை செயல்பட்டு வருகின்றன.
ஆலங்கானம் - தலையாலங்கானத்துச் செரு வென்ற பாண்டியனை , ஆலங்கானம் என்னும் ஊரில் , ஏழு அரசர்கள் கூடித் தாக்கினர். ஒரே நாள் போரில் , பகல் பொழுதிலேயே , பாண்டியன் , அந்த எழுவரின் முரசையும் வெண்கொற்றக் குடையையும் கைப்பற்றினான். எழுவரும் புறமுதுகிட்டு ஓடினர். பாண்டியனின் வீரர்கள் வெற்றிமுரசு முழக்கினர். அதுபோல தலைவன் , பரத்தையோடு நீராடியதை ஊரெல்லாம் பேசிக்கொண்டது. எதிர்த்துப் போரிட்ட 7 அரசர்கள்
கூடல் - வழுதிக்கு உரியது. இதன் நாளங்காடியின் பூ மணம் போலத் தலைவி மணக்கிறாள். . பசும்பூண் பாண்டியனின் தலைநகர். கொங்கரின் நாடுகள் பல இவனால் பாண்டிய நாட்டுடன் இணைக்கப்பட்டது.
சிறுகுடி - வாணன் வாழ்ந்த ஊர். பெருங்குளம் என்னும் ஊரின் பெருங்குளம் உடைந்தால் , அதன் நீர் , இந்தச் சிறுகுடியில் பாய்ந்து , மீன் பிறழும்.
மதுரை - 'திருமருது ஓங்கிய வியன் மரக் கா' (மருதமரம் ஓங்கியிருந்த காடு மருதை. மருதை என்னும் பெயர் மதுரை என மருவிற்று. ஒப்புநோக்குக: விசிறி - சிவிறி)
பாண்டியன் நன்மாறன், இலவந்திகைப்பள்ளித் துஞ்சியவன் . இந்த பாண்டியன் , சீற்றம், வலிமை, புகழ், முன்னியது முடித்தல் ஆகிய நிலைகளில் நாற்பெருந் தெய்வங்களைப் போன்றவன் என்று குறிப்பிடுகிறார். அவனை ஞாயிறும் திங்களும் போல நிலை பெற்று வாழவேண்டும் என்று வாழ்த்துகிறார்.
கிள்ளி வளவன் - கூடல் நகரைத் தாக்கினான். பழையன் மாறன் , இவனது யானை, குதிரைப் படைகளைக் கைப்பற்றிக் கொண்டான். இதைக் கண்டு , சேர அரசன் கோதை மார்பன் மகிழ்ந்தான்.
கோதை மார்பன் - கூடல் போரில் பழையன் மாறன் , கிள்ளி வளவனின் யானைகளையும் , குதிரைகளையும் கைப்பற்றிக்கொண்டது அறிந்து , கோதை மார்பன் மகிழ்ந்தான்
தழும்பன் - மருங்கூர்ப் பட்டினத்தை அடுத்திருந்த ஊணூரில் இருந்த வள்ளல். இவன் பெரும்பெயர்த் தழும்பன் என்று போற்றப்படுகிறான். இவன் முரசு முழக்கித் 'தமிழ் அகப்படுத்திய' வள்ளல் பெருமகன். இவனைத் தூங்கல் என்னும் புலவர் போற்றிப் பாடியுள்ளார். இந்தப் பாடல் சங்கநூல் தொகுப்பில் இடம் பெறவில்லை.
பெருஞ்சாத்தன், சோழநாட்டுப் பிடவூர் கிழார் மகன் அறப்பெயர்ச் சாத்தன் என்று இவனைப் போற்றுகிறார். இவனது இல்லத்துக்கு நக்கீரர் சென்ற போது , கொக்கின் நகம் போன்ற நெல்லஞ்சோறும் கருணைக்கிழங்குக் குழம்பும் போட்டு மகிழ்வித்தானாம். அவனது மனைவியிடம் , 'என்னைப் போல இவரைப் பேணுக' என்றானாம்.
கூடல் போர் - கிள்ளி வளவன் , யானைப் படையுடனும் குதிரைப் படையுடனும் சென்று கூடல் நகரைத் தாக்கினான். கூடல் அரசன் பழையன் மாறன் , சோழனை எதிர்த்துப் போராடி , அவனது குதிரைகளையும் யானைகளையும் கைப்பற்றிக்கொண்டான். இதனை அறிந்த சேர அரசன் கோதை மார்பன் , மகிழ்ச்சி கொண்டான்.
சிவன் - ஏறு என்னும் காளைமாட்டை ஊர்தியாகக் கொண்டவன். செஞ்சடை கொண்டவன். கணிச்சி என்னும் சூலம் ஏந்தியவன். 'கூற்று' என்றும் இவனைக் கூறுவர். இவனது சீற்றத்துக்கு இணை இல்லை.
முசிறி - கொடித்தேர்ச் செழியன் என்னும் தலையாலங்கானத்துச் செருவென்ற பாண்டியன் நெடுஞ்செழியன் , முசிறியை முற்றுகையிட்டு யானைப்படையை அழித்தான். அப்போது போரில் இறந்தவர்களுக்காகப் பாண்டியன் வருந்தியது போல , தலைவி , தலைவன் பிரிவை எண்ணி அழுதாள்.
என்ற கருத்து தொடர்பில், நக்கீரர் மதுரையில் சுந்தரேசுவரருடனேயே அஞ்சாது வாதிட்டவர் என்பது தொன்நம்பிக்கை. இன்றளவும், இந்த நிகழ்வு மதுரை மீனாட்சியம்மன் கோவில் திருவிழாவில், நாடகமாக நடத்தப்படுவது குறிக்கத்தக்கது.
மழவர் - மயில்தோகையைத் தொடையாக்கித் தலையில் அணிந்திருப்பர். கோடைமலைப்பகுதி மக்கள். கோடைமலை , இக்காலத்தில் கொடைக்கானல் என வழங்கப்படுகிறது.
சங்ககால வரலாற்றுச் செய்திகள் பலவற்றை இவர் தம் அகத்திணைப் பாடல்களில் இணைத்துப் பாடியுள்ளார். இவரது உள்ளுறை உவமங்களில், வரலாற்றுச் செய்திகள் மட்டுமல்லாது, மக்களின் பண்பாடுகளும், ஆளி , வாவல், வரால்மீன் போன்ற உயிரினங்களும் சுட்டப்படுகின்றன.
சங்கப்பாடல்கள் சிலவற்றில், சங்ககாலப் புலவர் நக்கீரரின் பெயர் 'நக்கீரன்', நக்கீரனார்', 'மதுரைக் கணக்காயனார் மகனார் நக்கீரனார்' என்றெல்லாம் குறிப்பிடப்பட்டுள்ளது. மொத்தம் 37 பாடல்கள், நக்கீரர் பாடியதாகச் சங்கநூல் தொகுப்பில் உள்ளன. அவை வருமாறு:
பத்துப்பாட்டு தொகுப்பில் உள்ள 10 பாட்டுகளில் திருமுருகாற்றுப்படை, நெடுநல்வாடை ஆகிய இரண்டு பாட்டுகளையும் பாடியவர் நக்கீரர்.
நக்கீரர் அல்லது நக்கீரன் என்பவர் சங்ககாலப் புலவர் ஆவார். இவர் பண்டைய பாண்டிய நாட்டிலுள்ள மதுரையில் வாழ்ந்தவர். இவரின் மிகக் குறிப்பிடத்தக்க நூல் திருமுருகாற்றுப்படை மற்றும் நெடுநல்வாடை ஆகும்.
கபிலர் - பாரியின் நண்பர். மூவேந்தரும் , பாரியின் பறம்புமலையை முற்றுகையிட்டிருந்தபோது , பழக்கிய பறவைகளைக் கொண்டு , நெற்கதிர்களைக் கொண்டுவரச் செய்து , ஊரின் பசியைப் போக்கினார்.
வங்காள மாகாணம், மேற்கே பஞ்சாப் முதல் கிழக்கே வடகிழக்கு இந்தியா வரை பரவியிருந்தது. நிர்வாக வசதிக்காக 16 அக்டோபர் 1905ல் வங்காளப் பிரிவினையின் மூலம் வங்காள மாகாணத்தை பிரித்து, இசுலாமியர்கள் அதிகம் கொண்ட கிழக்கு வங்காளம் மற்றும் அசாம் பிராந்தியத்தை, 16 அக்டோபர் 1905ல் இந்திய வைஸ்ராய் கர்சன் பிரபு உருவாக்கினர். கிழக்கு வங்காள மாகாணத்தின் தலைநகராக டாக்கா விளங்கியது.
பிரித்தானியர்களின் இந்த பிரித்தாளும் கொள்கையை இந்து மகாசபை மற்றும் மகாத்மா காந்தியும் கடுமையாக எதிர்த்து தொடர் போராட்டங்கள் நடத்திய விளைவாக, 21 மார்ச் 1912ல் பிரித்தானிய இந்தியா அரசு வங்காள மொழி பேசும் கிழக்கு வங்காளத்தை, மீண்டும் வங்காள மாகாணத்துடன் இணைத்தனர். எஞ்சியிருந்த அசாம் பகுதியை தனி மாநிலமாக அறிவித்து, அதனை நிர்வகிக்க முதன்மை ஆனையாளரை நியமித்தனர்.
கிழக்கு வங்காளம் & அசாம் பிராந்தியத்தில் மக்களால் தேர்ந்தெடுக்கப்பட்ட 40 பிரதிநிதிகள் கொண்ட சட்டமன்றம் உருவானது. மேலும் உள்ளாட்சிக் குழு, மாவட்டப் பஞ்சாயத்துக் குழுக்கள் ஏற்படுத்தப்பட்டது. இக்குழுக்களில் கல்வியாளர்கள், வணிகர்கள் மற்றும் ஆளும் வர்க்கத்தினரின் பிரதிநிதிகளும் நியமிக்கப்பட்டனர்.
பிரித்தானியப் பேரரசரின் பிரதிநிதியான தலைமை ஆளுநரின் கீழ் பிரித்தானிய இந்தியாவின் நிர்வாகம் செயல்பட்டது. தலைமை ஆளுநரின் கீழ் துணைநிலை ஆளுநர்களும், ஐந்து முதன்மை ஆனையாளர்களும் மற்றும் பல முகவர்களும் இந்தியத் துணைக்கண்டத்தின் நிர்வாகத்தை மேற்கொண்டனர்.
வங்காள ஆளுநரின் கீழ் சர் ஜோசப் பாம்பீல்டு புல்லர் , சர் லான்ஸ்லோட் ஹரி , சர் சர்லஸ் பெய்லி ஆகியோர் கிழக்கு வங்காளம் மற்றும் அசாம் பிராந்தியத்தின் துணைநிலை ஆளுநர்களாக பணியாற்றினர்.
கிழக்கு வங்காளம் மற்றும் அசாம் 1905 வங்காளப் பிரிவினைக்கு பின்னர் பிரித்தானிய இந்தியாவில் 1905 முதல் 1912 முடிய செயல்பட்ட நிர்வாக மாகாணம் ஆகும். இது தற்கால வங்காளதேசம் மற்றும் வடகிழக்கு இந்திய மாநிலங்களைக் கொண்டது. இதன் தலைநகரம் டாக்கா நகரம் ஆகும்.
பிரித்தானிய இந்தியாவின் வங்காள மாகாணம், பம்பாய் மாகாணம், சென்னை மாகாணம் மற்றும் பஞ்சாப் மாகாணங்களில் உயர்நீதிமன்றங்களும், வரையறுக்கப்பட்ட அதிகாரம் கொண்ட சட்டமன்றங்களும் நிறுவப்பட்டது.
வங்காளப் பிரிவினைக்கு இப்பிரிவினைக்கு அகில இந்திய முசுலிம் லீக் கட்சி ஆதரவு அளித்தது. ஆனால் இந்திய தேசிய காங்கிரசு கட்சி எதிர்ப்பு தெரிவித்தது.
இவர் தமது ஆறாவது வயதில் சென்னையில் நாகலிங்க முதலியார் இல்லத்தில் தங்கி படித்தார். பாடத்துடன் தமிழ் இலக்கியங்களையும் கற்றார். உயர்க் கல்வியைச் சென்னை, மதராஸ் ஹைஸ்கூல் பள்ளியில் பயின்றார். இங்கு பயின்றபோது பவர் ஐயர் என்பவர் அச்சிட்டு வெளியிட்ட, சீவகசிந்தாமணி நாமகள் இலம்பகம் பாடமாக இருந்தது. அப்போது சிந்தாமணியின் சிறப்பையும், சங்கநூல்களில் மேன்மையையும் அறிந்தார். பி.ஏ வரை தேர்ச்சிப் பெற்ற இவர் சட்டமும் பயின்றுள்ளார்.
இவர் 1880 ஆம் ஆண்டு கும்பகோணத்திற்குப் பணி மாற்றப்பட்டார். அப்போது உ.வே.சா விடம் நெருங்கிப் பழகினார். அவருக்குச் சங்க நூல்களைப் பற்றியும், காப்பியங்கள் பற்றியும் கூறினார். உ.வே.சா முதன்முதலாக இவரிடம் இருந்து சங்க நூல்களைப் பற்றி அறிந்துகொண்டார். உ.வே.சாவை சங்க நூல்களை அச்சிடும்படி தூண்டியவர் இராமசாமி ஆவார்.
1876 ஆம் ஆண்டு திருச்சி மாவட்ட முன்சீபாக பணிபுரிந்துள்ளார். 1882 இல் அப்பணியை விட்டு,சென்னையில் வழக்கறிஞராகப் பணியாற்றினார். பின் சென்னைப் பல்கலைக் கழகத்தில் பி.ஏ தமிழ்ப் பரிட்சைச் சோதகராக நியமிக்கப்பட்டார். 1885 இல் இங்கிலாந்தில் நடந்த தேர்தலில், இந்தியத் தேர்தலைப் பற்றி பேச சென்றார்.
நாமக்கல்லில் வட்டாட்சியராக இருந்த சேலம் கோபாலசாமி முதலியாருக்கு மகனாக, சென்னை மாகாணத்தின் சேலத்தில் பிறந்தவர் ராமசாமி முதலியார். ராமசாமியின் பெரியப்பா வேதாச்சல முதலியார் பிரித்தானிய கிழக்கிந்திய நிறுவனத்தின் ஒரு முக்கிய துபாசாக இருவந்தார்.
லங்டாங் தேசியப் பூங்கா நேபாள நாட்டில் நிறுவப்பட்ட முதலாவது இமயமலை தேசியப் பூங்காவாகும். நாட்டின் நான்காவது பாதுகாக்கப்பட்ட பகுதியாகவும் இப்பூங்கா கருதப்படுகிறது. லங்டாங் தேசியப் பூங்கா 1976 ஆம் ஆண்டு நிறுவப்பட்டது. கடல் மட்டத்திலிருந்து 6450 மீட்டர் உயரத்தில் 1710 சதுரகிலோமீட்டர் பரப்பளவில் இது அமைக்கப்பட்டுள்ளது. நுவாகோட் மாவட்டம், ரசுவா மாவட்டம், சிந்துபால்சோக் மாவட்டம் ஆகிய மாவட்டங்களுடன் சேர்ந்த மைய இமயமலைப் பகுதியை 26 கிராம சமூகங்கள் சூழ்ந்துள்ளன. வடக்கிலும் கிழக்கிலும் இப்பூங்கா திபெத்திலுள்ள கியோமோலங்மா தேசிய இயற்கைவளம் காப்புப் பகுதியுடன் இணைக்கப்பட்டுள்ளது . மேற்கு எல்லையில் போட்கோசி மற்றும் திரிசூலி ஆறுகள் உள்ளன. காத்மாண்டு பள்ளத்தாக்கிற்கு வடக்கே 32 கிலோமீட்டர் தொலைவில் தெற்கு எல்லை உள்ளது.
கோடை காலத்தில் தென்மேற்கு பருவமழை கோடை இப்பூங்காவுக்கு மழையைக் கொடுக்கிறது. உயர வேறுபாடு காரணமாக பூங்காவின் முழு பகுதியும் வெப்பநிலையில் பெரிதும் மாறுபடுகிறது. ஆண்டு பனிப்பொழிவு பெரும்பாலும் சூன் முதல் செப்டம்பர் வரையில் கானப்படுகிறது. அக்டோபர் முதல் நவம்பர் வரையிலும் மற்றும் ஏப்ரல் முதல் மே வரை இங்கு சூடான மற்றும் வெப்பமும் . இரவுகள் குளிரால் நிரம்பியுள்ள சூழலும் நிலவுகிறது. வசந்த காலத்தில், 3,000 மீ உயரத்தில் பொழியும் மழை பெரும்பாலும் பனியாக மாறிவிடும். டிசம்பர் முதல் மார்ச் வரையிலான குளிர்காலத்தில் சாதாரண நாட்களாகவும் இரவுகளில் உறையும் குளிரும் உள்ளன .
1970 ஆம் ஆண்டு லங்டாங் பூங்கா இமயமலை பகுதியில் நிறுவப்பட்ட முதலாவது பாதுகாக்கப்பட்ட பகுதியாக அறிவிக்கப்பட்டது. 1976 ஆம் ஆண்டில் பூங்காவானது காடுகள் மற்றும் வனவிலங்குகள் பாதுகாப்புக்காக என்று அரசால் முன்னுரிமை அளிக்கப்பட்டது. 1998 இல் 420 சதுரகிலோமீட்டர் இடைப் பரப்பாகவும் இப்பகுதி நீட்டிக்கப்பட்டது . இவ்வமைப்பின் மேலாண்மை வழிகாட்டுதலின்படி காடுகள், வனவிலங்குகள், கலாச்சார வளங்கள் முதலியன முன்னுரிமை பெற்றன. மாற்று எரிசக்தியையும் பிற இயற்கை மூலங்களையும் பாதுகாக்கவும் மேம்படுத்தவும் திட்டங்கள் இயற்றப்பட்டன .
பூங்காவின் உட்புறத்தில் 4300 மீட்டர் உயரத்தில் கோசைன்குண்டா என்ற புனித நீர் ஏரி அமைந்துள்ளது. 6988 மீட்டர் உயர தோர்யி லக்பா என்ற மலை இப்பூங்காவை மேற்கு-கிழக்கு முதல் தென்கிழக்கு வரையென இரண்டாகாப் பிரிக்கிறது. லங்டாங் லிரங் உச்சி இப்பூங்காவின் மிக உயர்ந்த பகுதியாகும் .
மத்தியப் பிரதேசத்தில் காங்கிரசு அரசாங்கம் வந்தே மாதரம் பாடுவது அரசு ஊழியர்களுக்கு கட்டாயமில்லை என்று 4 ஜனவரி 2019 ஆம் ஆண்டு சனவரி மாதம் 4 ஆம் தேதியன்று கூறியது. வந்தே மாதரத்திற்கு எதிரானவர்களுக்கு எதிராக ஒரு சட்டம் இருக்க வேண்டும் என்றும் அவர்கள் தேச விரோதிகளாகக் கருதப்பட வேண்டும் என்றும் சைனி அப்போது கூறினார். அதே உரையில், இந்தியாவின் பாதுகாப்புக்கு பங்கம் விளைவிக்கும் எவரும் 'தேச விரோதிகளாக' கருதப்பட வேண்டும் என்றும், அவருக்கு அமைச்சர் பதவி கொடுத்தால், அவர்களின் முதுகில் வெடிகுண்டுகளைக் கட்டி வெடிக்கச் செய்வேன் என்றும் கூறினார். பின்னர் இவர் தான் எந்தத் தவறும் செய்யவில்லை என்றும் உள்ளூர் மொழியைப் பயன்படுத்துவதாகவும் கூறினார். ஆனால் காங்கிரசு தலைவர்கள் இவர் ஒரு 'பயங்கரவாதி போல் பேசுவதாகக் கூறினார்.
2018 ஆம் ஆண்டு பிப்ரவரி மாதம் 5 ஆம் தேதியன்று மக்கள்தொகைக் கட்டுப்பாடு குறித்த கூட்டத்தில் உரையாற்றும் போது, இச் சட்டம் இயற்றப்படும் வரை இந்துக்கள் முடிந்தவரை அதிகமான குழந்தைகளைப் பெற்றுக்கொள்ளலாம் என்று பேசினார். இரண்டு குழந்தைகள் இல்லாமல் இருப்பவர்கள் பெற்றுக் கொள்ளலாம் என்றும் மற்றவர்கள் கூடாது என்றும் இவர் கூறினார். மக்கள்தொகைக் கட்டுப்பாட்டுச் சட்டம் இயற்றப்படும் வரை தனது மனைவியிடமும் குழந்தைகளைப் பெற்றுக்கொள்ளும்படி கூறியதாகவும் கூறினார்.
2013 ஆம் ஆண்டு நடைபெற்ற முசாபர்பூர் நகர் கலவரம் தொடர்பான தேசிய பாதுகாப்புச் சட்டத்தின் கீழ் இவர் மீதான கொலை முயற்சி குற்றச்சாட்டுகள் தொடர்பாக சைனி 2020 ஆம் ஆண்டு நீதிமன்றத்தின் முன் சென்றார். இக்கலவரத்தில் மூன்று பேர் இறந்தனர்.கலவரத்தில் இவர் பங்கு வகித்ததாகக் கூறி 2014 ஆம் ஆண்டு கைது செய்யப்பட்டு பின் விடுவிக்கப்பட்டார்.
விக்ரம் சைனி முன்பு கவாலின் கிராமப் பஞ்சாயத்தின் தலைவராக இருந்தார்.உத்தரபிரதேசத்தின் 17 ஆவது சட்டமன்ற உறுப்பினராக இருந்துள்ளார். 2017 ஆம் ஆண்டு முதல் இவர் கட்டௌலி மற்றும் பாரதிய சனதா கட்சியின் உறுப்பினராக இருந்துள்ளார்.சமாச்வாதி கட்சி வேட்பாளர் சந்தன் சிங் சவுகானை 31,374 வாக்குகள் வித்தியாசத்தில் தோற்கடித்தார்.
1969 ஆம் ஆண்டு சூன் மாதம் 5 ஆம் தேதியன்று சைனி உத்தரப்பிரதேச மாநிலத்தின் முசாபர் மாவட்டத்தில் உள்ள கவால் கிராமத்தில் பிறந்தார்.இராச்பாலா சிக்சயா நிகேதன் பள்ளியில் 8ஆம் வகுப்பு வரை படித்தார். 2017 ஆம் ஆண்டு நடைபெற்ற தேர்தலில் போட்டியிட்டபோது தனது தொழிலை விவசாயம் என்று பட்டியலிட்டார்.
விக்ரம் சிங் சைனி இந்தியாவைச் சேர்ந்த ஓர் அரசியல்வாதியாவார். 1969 ஆம் ஆண்டு சூன் மாதம் 5 ஆம் தேதியன்று இவர் பிறந்தார். பாரதிய சனதா கட்சியைச் சேர்ந்த இவர் 17 ஆவது உத்தரப் பிரதேச சட்டமன்ற உறுப்பினராக கத்தோலி சட்டமன்றத் தொகுதியைப் பிரதிநிதித்துவப் படுத்துகிறார்.
23 அக்டோபர் 2017 ஆம் ஆண்டு அக்டோபர் மாதம் 23 ஆம் தேதியன்று முசாபர்பூர் நகரில் ஒரு கூட்டத்தில் கலந்து கொண்டவர்களிடம் பெண்களை துன்புறுத்தும் நபர்களை உடல் ரீதியாக தாக்குமாறு கேட்டு பேசியது சர்ச்சையை ஏற்படுத்தியது
மார்ச் 2017 ஆம் ஆண்டு மார்ச்சு மாதத்தில் பசுக்களை அவமரியாதை செய்தாலோ அல்லது கொலை செய்தாலோ அவரது கைகால்களை உடைப்பதாக விக்ரம் சைனி மிரட்டினார்.
1,1 டை குளோரோயெத்தீன் என்பது என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பொதுவாக இச்சேர்மத்தை 1,1-டைகுளோரோயெத்திலீன் அல்லது வினைலிடின் குளோரைடு அல்லது 1,1-டி.சி.இ. என்ற பெயர்களால் அழைப்பர். இது நிறமற்ற நுண்ணிய மணம் கொண்ட ஒரு திரவமாகும். மற்ற குளோரோகார்பன்களைப் போலவே 1,1 டை குளோரோயெத்தீன் சேர்மமும் நீரில் குறைவாக கரைகிறது. கரிம கரைப்பான்களில் முழுவதுமாக கரைகிறது.
1,1,1-டிரைகுளோரோயீத்தேன், 1,2-டைகுளோரோ ஈத்தேன் போன்ற சேர்மங்கள் தயாரிக்கையில் விரும்பத்தகாத உடன் விளைபொருளாக உருவாகும் 1,1,2-டிரைகுளோரோ ஈத்தேனை ஐதரசன் குளோரைடு நீக்கம் செய்து 1,1 டை குளோரோயெத்தீன் தயாரிக்கப்படுகிறது. இவ்வேதி மாற்றம் சோடியம் ஐதராக்சைடு அல்லது கால்சியம் ஐதராக்சைடு போன்ற கார வினையூக்கியால் 100 பாகை செல்சியசு வெப்பநிலையில் நிகழ்கிறது
வினைல் குளோரைடு, அக்ரைலோநைட்ரைல் மற்றும் அக்ரைலேட்டு பலபடிகள் தயாரிக்கையில் இணையொருபடியாக 1,1 டை குளோரோயெத்தீன் பயன்படுத்தப்படுகிறது. மீத்தூய சிலிக்கன் டையாக்சைடு படலங்கள் தயாரிப்பதற்கான குறைகடத்தி கட்டுருவாக்கக் கருவிகளில் பயன்படுத்தப்படுகிறது.
ஒவ்வொரு பருவத்திற்கும் ஒரு பிக் பாஸ் இல்லம் புதியதாக கட்டப்பட்டுகிறது. மகாராஷ்டிராவின் புனே மாவட்டத்தில் லோனாவலாவின் சுற்றலா தளத்தில் இந்த வீடு முன்பு இருந்தது. ஆனால் ஐந்தாவது பருவத்திற்கான வீடு கர்ஜாட்டிலுள்ள என்டி படப்பிடிப்புத்தளத்தில் அமைக்கப்பட்டுள்ளது. இந்த வீடு நல்ல அழகியலுடன் அமைக்கப்பட்டுள்ளது. வீடு அனைத்து வகையான நவீன வசதிகளைக் கொண்டதாக உள்ளது. ஆனால் ஒன்று அல்லது இரண்டு படுக்கையறைகள் மற்றம் நான்கு கழிப்பறை குளியல் அறைகள். ஒரு தோட்டம் மற்றம் நடைபயிற்சி பகுதி போன்றவை உள்ளன. பிப் பாஸ் வீட்டில் பல வசதிகள் உள்ளன என்றாலும். தொலைக்காட்சி இணைப்பு இல்லை. எந்த இணைய இணைப்பு, காடிகாரங்கள், பேனா அல்லது காகிதமும் கிடையாது.
அனைத்து விதிகளும் பார்வையாளர்களிடம் கூறப்படவில்லை என்றாலும், மிக முக்கியமானவை தெளிவாகக் காணப்படுகின்றன. இந்தியைத் தவிர வேறு எந்த மொழியிலும் பேசுவதற்கு அனுமதிக்கப்படுவதில்லை. அனுமதிக்கப்படும் நேரம் தவிர எந்த நேரத்திலும் குடும்ப உறுப்பினர்கள் இல்ல வாளகத்தை விட்டு வெளியேற முடியாது. அவர்கள் யாருடனும் வெளியேற்றப்பட பரிந்துரைக்கப்பட்டவர்களின் பரிந்துரை குறித்து விவாதிக்கக் கூடாது. யாரும் பகல் நேரத்தில் தூங்கக் கூடாது சில நேரங்களில் பிக்பாசால் சில வேலைகள் தரப்படும். விதிகளை மீறுபவர்கள் போட்டியிலிருந்து நேரடியாக வெளியேற்றப்படுவர்.
பிக் பாஸ் என்பது இந்தியாவில் ஒளிபரப்பாகும் ஒரு தொலைக்காட்சி நிகழ்ச்சியாகும். இந்தியாவில் இந்த நிகழ்ச்சியானது முதலில் கலர் என்ற தொலைக்காட்சியில் ஒளிபரப்பானது. இது நெதர்லாந்து நாட்டின் தொலைக்காட்சியில் ஒளிபரப்புச் செயல்பட்ட என்ற உண்மை நிகழ்வினை மாதிரியாகக் கொண்டு நடத்தபபடுகிற ஒரு நிகழ்ச்சியாகும். இது 13 ஆண்டுகளில் 13 பருவங்களாக ஒளிபரப்பு செய்யப்பட்டது. பிக்பாஸ் தற்போது மிகவும் பிரபலமான ஒரு தொலைக்காட்சி நிகழ்ச்சியாக உள்ளது.
குச்சி ஒன்றில் துணியைச் சுற்றி அவற்றின்மேல் விலங்குகளின் கொழுப்புகளைத் தடவி அவற்றின் மூலமாக சிறிது நேரம் வரை எரியும் வகையில் இன்றைக்கு வெளிச்சத்திற்ககாக நாம் பயன்படுத்திக்கொண்டிருக்கின்ற விளக்கு என்ற ஒன்றின் முன்வடிவத்தினை நமது முன்னோர்கள் தீப்பந்தம் எனும் பொருளாகக் கண்டுபிடித்தனர். இருளை நீக்கும் வெளிச்சப் பாதையை முதன்முதலில் தொடங்கி வைத்தனர்.
முற்காலத்தில் மக்கள் இரவுநேர இருள் காரணமாக ஏற்படுகின்ற பன்முகப் பாதிப்புகளுக்குச் சரியான அதேசமயத்தின் நீண்ட நெடிய காலத்துக்குமான தீர்வு ஒன்றினை உருவாக்க எண்ணினார்கள். அவ்வாறு காணமுற்பட்டதன் விளைவே இன்று வெளிச்சம் என்ற பயனைத் தருகின்ற விளக்கு எனும் அம்சத்தை உருவாக்கத் தூண்டியது.
சிம்னிவிளக்கு மண்ணெண்ணெயில் எரியும் விளக்கு வகையைச் சார்ந்தது. இது சிறிய வடிவத்தில் காணப்படும். கையடக்கப்பயன்பாட்டிற்கு உகந்தாக முற்காலங்களில் மக்களால் பெரிதும் பயன்பாட்டில் வைத்திருந்த விளக்கு வகையாகும்.
நீண்ட கழியின் ஒரு முனையில் திரி, துணி, எண்ணெய் போன்றவை இடப்பட்டு பற்றவைக்கப்படும். இவை எரிவதால் வெளிச்சம் உண்டாகி விளக்காகப் பயன்படுத்தப்படும்
மண்ணெண்ணெய் விளக்கு; மேற்பகுதியில் சிறிய ஓட்டையை உடைய நீண்டவடிவம் கொண்ட கண்ணாடிக் கூண்டு ஒன்று திரியைச் சுற்றி பொருத்தப்பட்டிருக்கும்.
பல துறைகளைக் கொண்டு ஆசிரமம் பெருவளர்ச்சி பெற்றது. பல துறைகள் அவற்றில் செயல்படுகின்றன. அவை : அலுவலகங்கள், நூலகம், சாப்பாட்டு அறை, புத்தகம் / புகைப்படம் அச்சிடுதல், பட்டறைகள், விளையாட்டு / விளையாட்டு மைதானம், கலைக்கூடம், மருந்தகம் / செவிலியர்கள் வீடு, பண்ணைகள், மலர் தோட்டங்கள், விருந்தினர் இல்லங்கள், சலவை, பேக்கரி போன்றவை. துறையின் தலைவர்கள் காலை அன்னையை சந்தித்து அவளுடைய ஆசீர்வாதங்களையும் உத்தரவுகளையும் பெற்றுக் கொண்டனர். காலை 10 மணியளவில் அவர் மீண்டும் அனைவரையும் சந்திப்பார். மாலை 5.30 மணியளவில் அவர் தியானம் மேற்கொள்வார்.
மேலும், ஸ்ரீ அரவிந்தரும், அன்னையும் ஆண்டுதோறும் நான்கு முறை பக்தர்களை சந்தித்து ஆசி வழங்குவர். ஆசிபெற வேண்டி ஆயிரக்கணக்கான பக்தர்கள் அங்கு வருகை புரிவர்.
ஸ்ரீ அரவிந்தர் ஆசிரமம் என்பது புதுச்சேரியிலுள்ள ஆன்மீக மையமாகும். 1910 ஆம் ஆண்டில் அரசியலில் இருந்து விலகிய பின்னர், பாண்டிச்சேரியில் குடியேறிய அவரும், அவரைச் சார்ந்த குழுவாலும் இந்த ஆசிரமம் உருவாக்கப்பட்டது. 1926 ஆம் ஆண்டு நவம்பர் 24, அன்று, ஸ்ரீ அரவிந்தர் ஒரு பெரிய ஆன்மீக உணர்தலுக்குப் பின்னர், ஆன்மீக வேலைகளில் ஈடுபட்டார். இந்த நேரத்தில் அவர் தனது ஆன்மீக ஒத்துழைப்பாளரான "அன்னை"க்கு ஆசிரம நிர்வாகத்திற்கான முழுப்பொறுப்புகளையும் வழங்கினார். அவர் முன்பு மிரா அல்ஃபாஸா என அழைக்கப்பட்டார். ஆகையால் இந்த நாள் பொதுவாக ஆசிரமத்தை நிறுவும் தினமாக அறியப்படுகிறது. இருப்பினும், ஸ்ரீ அரவிந்தோ எழுதியது போலவே, "தன்னை மையமாக வைத்து வளரும் ஒரு நிலையமாகும்" .
பாண்டிச்சேரிக்குள் செல்லும் போது ஒவ்வொரு கட்டடங்களும் ஆசிரமத்தின் வளர்ச்சி, பெருமைகள் குறித்து எடுத்துக்கூறும். இன்று ஆசிரமத்திற்கு சொந்தமான 400 க்கும் மேற்பட்ட கட்டிடங்களில் பக்தர்கள் வாழ்கின்றனர். ஆனால் மக்கள் அதிகம் தேடி வருவது ஸ்ரீ அரவிந்தரும், அன்னையும் வாழ்ந்து கொண்டிருக்கும் மையமே ஆகும். அவர்கள் வாழ்ந்த இல்லமே - "ஆசிரம பிரதான கட்டிடம்" அல்லது பொதுவாக "ஆசிரமம்" என்று அழைக்கப்படுகிறது. அவ்வில்லத்தின் உள்ளே ஒரு மரத்தாலான நிழல் முற்றத்தில், மலர் மூடப்பட்ட "சமாதி" உள்ளது. இந்த வெள்ளை பளிங்கு சன்னதியின் இரண்டு தனி அறைகளில், ஸ்ரீ அரவிந்தர் மற்றும் அன்னையின் உடல்கள் அடக்கம் செய்யப்பட்டுள்ளன.
ஸ்ரீ அரவிந்தர் ஆசிரமம் ஓர் இடம் மட்டுமே. இதற்கு எந்த கிளைகளும் இல்லை. (ஸ்ரீ அரவிந்த் ஆசிரமம் - தில்லி கிளை ஒரு தனி அமைப்பு ஆகும். அது வேறு ஒரு நிர்வாகத்தால் இயக்கப்படுகிறது.) பாண்டிச்சேரி மற்றும் இதர இடங்களில் உள்ள பல அமைப்புகள் "ஸ்ரீ அரவிந்தோ" என்று பெயரிடுகின்றன. ஆனால் அவை ஸ்ரீ அரவிந்தர் ஆசிரமத்தின் ஒரு பகுதியாக இல்லை. ஸ்ரீ அரவிந்தரால் நிறுவப்பட்ட மிக முக்கியமான அமைப்பு ஆரோவில் என்பதாகும். இது அன்னை நிறுவிய ஒரு சர்வதேச நகரமாகும். இது மனித ஒற்றுமைக்காக அர்ப்பணிக்கப்பட்டது.